**Аbruka adası** (est. Abruka, *alm.* Abro‎) — Riqa körfəzində yerləşən Estoniya adasıdır. Saaremaa adasından 4 km cənubda yerləşmişdir..

Coğrafiyası
-----------

Qonşu bir neçə kiçik ada (Vahase, Kasselaid, Linnusitamaa və Kirjurahu) ilə birlikdə Laane-Şaar Parisin bir parçası olan Abruka kəndini meydana gətirirlər. 34 adamın yaşadığı kəndin ümümi sahəsi 10.1 km²-dir. Abruka adasının ümumi sahəsi 8,78 км², qonşu kiçik adaların ümumi sahəsi isə 1,3 км²-dir..

Təbiət
------

Abruka adası nadir hesab olunan Orta Avropa tipli enliyarpaqlı meşələrinin olduğu bir adadır. Bu təbiət ehtiyatı 1937-ci ildə qoruma altına alınıb və qoruq kimi fəaliyyət göstərir. Abruka adasında bir kitabxana (Liman binasında olan) və adanın ən köhnə binası olan bir malikanə (Abruka Evi) yerləşmişdir. Abruka Evinin bağçası hal-hazırda muzey kimi fəaliyyət göstərir..

Tarixi
------

Abruka adası ilə əlaqədar Orta əsrlərdə Ösel-Vikskokonun adada bir atçılıq malikanəsi qurduğu zamanlardan qalma ilk əhali qeydləri vardır. Oturaq əhali 18-ci əsrdən bu adada yerləşməyə başlamışdır. 1881–1972-ci illər arasında bir ibtidai təhsil məktəbi Abrukada fəaliyyət göstərmişdir..

Əhalisi
-------

Adanın əhalisi XX-ci əsrdən başlayaraq kəskin surətdə azalmışdır. 1922-ci ildə adada 150 nəfər yaşayırdı sa, bu göstərici 1959-cu ildə 111-ə, 1967-ci ildə 93-ə, 1974-cü ildə 65-ə, 1984-cü ildə 36-ya və nəhayət 2000-ci ildə 25 nəfərə enmişdir..

Lakin son illərdə adanın əhalisi yenidən artmışdır. Belə ki 2 noyabr 2004-cü ildə adanın əhalisi 34 nəfər idisə, bu göstərici 1 yanvar 2010-cu ildə 31-ə, 1 yanvar 2011-ci ildə 33-ə, 1 yanvar 2012-ci ildə isə 34 nəfərə bərabər olmuşdur..

İnfrastruktur
-------------

Adada gəmilərə yol göstərən bir neçə mayak yerləşmişdir.

Abruka adasına Kuressaare şəhərində yerləşən Roomassaare limanından və Heilidən bərə vasitasilə gəlmək mümkündür..

Məşhurlar
---------

Məşhur əkiz yazıçılar Jüri Tuulik və Ülo Tuulik 1940-cı ildə Abruka adasında anadan olmuşdur..

Qalereya
--------

* Abruka adasındakı ən qədim evAbruka adasındakı ən qədim ev
* Adaya yolu göstərən nişanlarAdaya yolu göstərən nişanlar
* İyun ayında Qrove meşəsiİyun ayında Qrove meşəsi
* Dəniz mayakıDəniz mayakı
* Yazda Qrove meşəsiYazda Qrove meşəsi
* Abruka adasının kosmosdan görünüşü.Abruka adasının kosmosdan görünüşü.

İstinadlar
----------

1. 1 2 3 4 5  "Abruka saarest" (eston). Abruka.ee. 2012-12-17 tarixində orijinalından arxivləşdirilib. İstifadə tarixi: 2012-10-17.
2. 1 2 3 4 5  "Abruka küla" (eston). eestgid.ee. 2012-12-17 tarixində arxivləşdirilib. İstifadə tarixi: 2012-10-17.
3. ↑  "Kaarma valla asulate nimekiri seisuga 02.11.2004" (eston). Kaarma vald. 2012-01-01. 2006-05-06 tarixində orijinalından arxivləşdirilib. İstifadə tarixi: 2012-10-17.
4. ↑  "Asulate nimekiri" (eston). Kaarma vald. 2012-01-01. 2012-12-17 tarixində orijinalından arxivləşdirilib. İstifadə tarixi: 2012-10-17.
5. ↑  "Ajalugua" (eston). Abruka.pri.ee. 2012-12-17 tarixində arxivləşdirilib. İstifadə tarixi: 2012-10-17.
6. ↑  "Location" (ingilis). Abruka.ee. 2012-12-17 tarixində orijinalından arxivləşdirilib. İstifadə tarixi: 2012-10-17.

Xarici keçidlər
---------------

* Abruka.ee Arxivləşdirilib 2012-07-24 at the Wayback Machine (est.) (ing.)
* Abruka.pri.ee (est.)